Diari Oficial de la Generalitat Valenciana


Sumari del DOGV 1796, del 03-06-1992 (1992/825034)

RESOLUCIÓ de la Direcció General d'Esports, per la qual es convoquen les <<Estades Esportives d'Estiu 92>> de la Generalitat Valenciana.
----------------------------------------------------------------------------------------------------------------------------------------

### Dades del document

Número de DOGV
:   1796

Data del DOGV
:   03-06-1992

Secció del DOGV
:   ALTRES DISPOSICIONS

Número del document
:   1992/825034


Data del document
:   18-05-1992

Organisme emissor
:   Conselleria de Cultura, Educació i Ciència

Tipus de document
:   Resolució

Resolució de la Direcció General d'Esports, per la qual es convoquen les < de la Generalitat Valenciana.  
Les «Estades Esportives d'Estiu» tenen com a objectiu prioritari l?ocupació del temps lliure dels joves, iniciant-los en aquelles activitats que no són freqüents en l'entorn habitual de la seua educació.  
Hom pretén que els joves troben en l'esport un mitjà d'ocupar un temps d'oci amb activitats esportives de recreació i esbargiment, donant-li un tarannà diferent de l'habitual i reforçar els hàbits esportius que formaran part, en un futur, de les activitats lúdiques de la seua vida.  
La Direcció General d'Esports, d'acord amb des competències que té atribuïdes la Generalitat Valenciana en matèria de joventut i esports, i a la vista dels resultats obtinguts en anys anteriors aquesta direcció general, resol:  
Primer  
La Conselleria de Cultura, Educació i Ciència, a través de la Direcció General d'Esports i amb la col·laboració dels ajuntaments implicats i les diputacions d'Alacant, Castelló i València, convoca les «Estades Esportives d'Estiu 92» de la Generalitat Valenciana.  
Segon  
S'aproven les bases per les quals es regirà la convocatòria i que figuren com a annex d'aquesta resolució.  
DISPOSICIO FINAL  
Aquesta resolució entrarà en vigor l?endemà de la seua publicació en el Diari Oficial de la Generalitat Valenciana.  
València, 18 de maig de 1992. - El Director General d'Esports: José A. Chapa i López.  
ANNEX  
Bases per les quals es regula la convocatòria de les «Estades Esportives d'Estiu 92»  
Primera  
Les «Estades Esportives d'Estiu» estan destinades a joves de 10 a 16 anys, que participen en activitats dels X Jocs Esportius de la Generalitat Valenciana en qualsevol de les fases d'aquests.  
Segona  
Les dates de celebració seran de dos torns: el 1r. del 4 al 18 de juliol i el 2n. del 19 de juliol al 2 d?agost, amb les especificacions de la base quarta, reservant-se la primera quinzena d?agost per a l?oferta concertada.  
Tercera  
La incorporació i la tornada seran per compte i mitjà dels participants. L?estada serà en centres escolars habilitats a l'efecte, en règim de pensió completa. Pel que fa als participants de Panticosa- Formigal o Super Espot, l'eixida s'efectuarà des de les capitals de província respectives, incloent el transport en la quota. L?estada serà en residència o alberg en règim de pensió completa. Les diferents activitats esportives relacionades en la base quarta d'aquest annex es realitzaran a les instal·lacions públiques i/o privades de la localitat. Tots els participants durant la fotocòpia de la cartilla de la Seguretat Social o equivalent.  
La quota d?inscripció serà de 18.750 pessetes. L?ingrés de la quota s'efectuarà al compte bancari que els ajuntaments de cadascuna de les estades indicaran, el qual es comunicarà en el moment de la inscripció.  
Per als esportistes que sol·liciten el règim d'externat, la quota d?inscripció serà de 13.750 pessetes.  
Quarta  
Les seus designades, les modalitats esportives més destacades i les edats dels participants són les següents:  
- Alcoi: excursionisme, escalada, orientació, muntanyisme, espeleologia, supervivència i mountain- bike. Escolars nascuts entre l'1 de gener de 1978 i el 31 de desembre de 1982 (10-14 anys).  
- Cabanes: activitats a la natura, tennis, natació, jocs de sala. Escolars nascuts entre l'1 de gener de 1978 i el 31 de desembre de 1980 (12-14 anys).  
- Cullera: piragüisme, bàdminton, bàsquet i esgrima. Escolars nascuts entre l'1 de gener de 1978 i el 31 de desembre de 1982 (10-14 anys).  
- Dénia: bàdminton, natació, piragüisme i tennis taula. 1r. torn, escolars nascuts entre l'1 de gener de 1977 i el 31 de desembre de 1979 (13-15 anys); 2n. torn, escolars nascuts entre l'1 de gener de 1980 i el 31 de desembre de 1982 (10- 12 anys). Immersió autònoma i fotografia submarina: 1r. i 2n. torns, majors de 18 anys.  
- El Campello: vela, equitació, bàdminton, esgrima, tir amb arc i volei- platja: 1r. torn, escolars nascuts entre l'1 de gener de 1980 i el 31 de desembre de 1982 (10-12 anys); 2n. torn, escolars nascuts entre 1'l de gener de 1977 i el 31 de desembre de 1979 (13-15 anys).  
- Guardamar: natació, bàdminton, tir amb arc, esgrima, volei- platja, esports alternatius, futbol, bàsquet i handbol. 1r. torn, escolars nascuts entre l'1 de gener de 1977 i el 31 de desembre de 1979 (13-15 anys); 2n. torn, escolars nascuts entre l'1 de gener de 1980 i el 31 de desembre de 1982 (10-12 anys).  
- Morella: Mountain-bike, espeleologia, orientació, escalada, supervivència, excursionisme, bàsquet, handbol i futbol- sala. Escolars nascuts entre l'1 de gener de 1977 i el 31 de desembre de 1979 (13-15 anys).  
- Torrevieja: vela, bàdminton, esgrima, rem i tir amb arc. 1r. torn, escolars nascuts entre l'1 de gener de 1980 i el 31 de desembre de 1982 (10-12 anys); 2n. torn, escolars nascuts entre 1'l de gener de 1977 i el 31 de desembre de 1979 (13-15 anys).  
- Panticosa- Formigal: piragüisme, excursionisme de muntanya, visites culturals, esports alternatius. 1r. torn, del 15 al 22 de juliol; 2n torn, del 22 al 29 de juliol. Escolars nascuts entre l'1 de gener de 1976 i el 31 de desembre de 1978 (14-16 anys).  
- Super Espot: rafting, mountain-bike, excursió al "Llac Sant Maurici", hípica. 1r. torn, del 15 al 22 de juliol; 2n. torn, del 22 al 29 de juliol. Escolars nascuts entre 1'l de gener de 1976 i el 31 de desembre de 1978 (14-16 anys).  
Cinquena  
La Direcció General d'Esports es reserva el dret de suspendre qualsevol de les "Estades Esportives d'Estiu" quan alguna circumstància impedesca el normal desenvolupament d?aquelles, gestionant la tornada total o parcial, si s?escau, de la quota.  
Sisena  
Les inscripcions, així com qualsevol altra informació, es sol·licitaran, a partir del sèptim dia natural següent a la publicació d?aquesta resolució i fins que es cobresquen les places, als serveis territorials de la Conselleria de Cultura, Educació i Ciència i a les diputacions d'Alacant, Castelló i València, situats a:  
Diputacions:  
- Alacant: Av. d'Orihuela, 128. Tel: (96) 510 47 01  
- Castelló: PI. de las Aulas, 1. Tel: (964) 35 96 00  
- València: PI. Manises; 4 Tel: (96) 391 37 90  
Serveis territorials de cultura i educació:  
- Alacant: C/ Carratalà, 47. Tel: (96) 590 10 39  
- Castelló: Av. del Mar, 23. Tel: (964) 35 85 60  
- València: Av. Navarro Reverter, 2. Tel (96) 386 95 61